CELEX: 62016TA0591
Language: hu
Date: 2018-12-13 00:00:00
Title: T-591/16. sz. ügy: A Törvényszék 2018. december 13-i ítélete – Wahlström kontra Frontex („Közszolgálat – Ideiglenes alkalmazottak – Frontex – Határozott idejű szerződés meghosszabbításának mellőzése – Az egyéb alkalmazottakra vonatkozó alkalmazási feltételek 8. cikke – Gondoskodási kötelezettség – Megsemmisített értékelő jelentés felhasználása – Nyilvánvaló értékelési hiba – Felelősség – Költségek – Méltányosság – Az eljárási szabályzat 135. cikkének (1) bekezdése”)

4.3.2019   
            
            
               HU
            
            
               Az Európai Unió Hivatalos Lapja
            
            
               C 82/45
            
         
      A Törvényszék 2018. december 13-i ítélete – Wahlström kontra Frontex
      (T-591/16. sz. ügy) (1)
      
      ((„Közszolgálat - Ideiglenes alkalmazottak - Frontex - Határozott idejű szerződés meghosszabbításának mellőzése - Az egyéb alkalmazottakra vonatkozó alkalmazási feltételek 8. cikke - Gondoskodási kötelezettség - Megsemmisített értékelő jelentés felhasználása - Nyilvánvaló értékelési hiba - Felelősség - Költségek - Méltányosság - Az eljárási szabályzat 135. cikkének (1) bekezdése”))
      (2019/C 82/51)
      Az eljárás nyelve: angol
      
         Felek
      
      
         Felperes: Kari Wahlström (Espoo, Finnország) (képviselő: S. Pappas ügyvéd)
      
         Alperes: Európai Határ- és Partvédelmi Ügynökség (képviselők: H. Caniard és S. Drew meghatalmazottak, segítőjük: B. Wägenbaur ügyvéd)
      
         Az ügy tárgya
      
      Az EUMSZ 270. cikkre alapított és egyrészt a felperes ideiglenes alkalmazotti szerződésének a Frontexen belüli meghosszabbítását mellőző 2015. június 26-i határozat megsemmisítésére, másrészt a felperes által a folyamatos illetmény és az ahhoz kapcsolódó nyugdíjjogosultság elvesztése miatt állítólagosan elszenvedett kár megtérítésére irányuló kereset.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  Mindegyik fél a saját költségeit viseli.
               
            
         (1)  HL C 251., 2016.7.11. (eredetileg az Európai Unió Közszolgálati Törvényszékén F-21/16. szám alatt nyilvántartásba vett és 2016. szeptember 1-jén az Európai Unió Törvényszékére áttett ügy).